Unnur Sesselía Ólafsdóttir og Steinar Fjeldsted verkefnastjórar Músíktilrauna . Steinar Fjeldsted er genginn til liðs við tónlistarhátíðina Músiktiraunir og gegnir hann hlutverki verkefnastjóra ásamt Unni Sesselíu Ólafsdóttur . Steinar er enginn nýgræðingur þegar kemur að tónlist en hann er einn af stofnmeðlimum hljómsveitarinnar Quarashi og í dag á hann og rekur tónlistarmiðilinn Albumm.is . „ Ég er að sjálfsögðu búinn að fylgjast lengi með Músiktilraununum og finnst frábært að vera kominn þar inn . Þetta er svo frábær stökkpallur fyrir ungt og efnilegt tónlistarfólk og það er eitthvað sem Ísland á nóg af . Ég er mjög spenntur fyrir þessu verkefni , ” segir Steinar . Tónlistarhátíðin Músíktilraunir á sér yfir 30 ára sögu en fyrstu tilraunirnar fóru fram árið 1982 . Músíktilraunirnar veita frábært tækifæri til þess að fylgjast með grasrótinni í íslensku tónlistarlífi og hafa hljómsveitir á borð við Of Monsters and Men , Samaris , Vök og Between Mountains borið sigur úr bítum undanfarin ár . Atli og Berglind í Stúdíó Rafstöðin í Hinu Húsinu . Hitt Húsið , sem er rekur Músiktilraunirnar vinnur mjög fjölbreytt starf fyrir ungt fólk en í húsakynnum þeirra að Rafstöðvarvegi 7 - 9 er komið glænýtt stúdíó sem öllum býðst til að nota að kostnaðarlausu . Þar eru heimsklassa upptökugræjur , synthar og allt sem til þarf að taka upp og semja sína eigin tónlist . Hægt er að Bóka stúdíóið með að senda póst á [ email protected ] Músiktilrauninrnar fara fram dagana 21 , 22 , 23 , 24. mars og svo sjáft úrlistakvöldið 28. Mars . Skráning hefst 21. febrúar og stendur til 2. Mars . Hægt er að sækja um á vef Músíktilruna , Musiktilraunir.is .